„Este alegerea naturală, pe care mulți au intuit-o de cum au aflat că voi face o schimbare de substanță.

Europa FM este o oază de profesionalism și decență și sunt onorată să mă alătur unei echipe pe care o urmăresc cu plăcere de ani de zile, deja”.

Alice Iacobescu va conduce redacția de știri Europa FM și va putea fi ascultată săptămânal în emisiunea „Piața Victoriei”.

„Am promis că e o schimbare de substanță, iar aceasta e doar o parte din ce urmează”.

Alice Iacobescu e jurnalist de peste 25 de ani, cu experiență solidă în radio și televiziune. A debutat în radio în 1993, la Delta RFI, a lucrat apoi, timp de 3 ani, la BBC Londra, redacția română.

Vine la Europa FM dupa ce a prezentat știri de televiziune mai mult de un deceniu, la Digi24 și, anterior, la Antena 3.